ΕΝΟΤΗΤΑ 39

**Εξελίξεις σε Ελλάδα και Τουρκία μετά τον μικρασιατικό πόλεμο**

**Ελλάδα: Το κίνημα του 1922**

·         To Σεπτ. του 1922 εκδηλώθηκε στρατιωτικό κίνημα που ζητούσε:

Ø  την παραίτηση του βασιλιά Κωνσταντίνου,

Ø  τη διάλυση της Βουλής και το σχηματισμό νέας κυβέρνησης που θα είχε την εμπιστοσύνη της Αντάντ,

Ø  την ενίσχυση του μετώπου στη Θράκη για να μη χαθούν κι άλλα εδάφη.

·         Επικεφαλής του κινήματος ήταν οι Ν. Πλαστήρας και Σ. Γονατάς.

·         Οι κινηματίες εγκατέστησαν επαναστατική κυβέρνηση, ενώ ο Κωνσταντίνος είχε ήδη εγκαταλείψει τη χώρα αφήνοντας στο θρόνο το γιο του Γεώργιο Β΄.

**Η ανακωχή των Μουδανιών**

·         Η επαναστατική κυβέρνηση υπό την πίεση των κεμαλικών απειλών και της Αγγλίας αποδέχτηκε την ανακωχή των Μουδανιών.

·         Στα μέσα Νοέμβ. του 1922 ολοκληρώθηκε η εκκένωση της Α. Θράκης από τον ελληνικό στρατό και το ντόπιο ελληνικό πληθυσμό.

**Ελλάδα: Η «δίκη των έξι»**

·         Η επαναστατική κυβέρνηση σύστησε έκτακτο στρατοδικείο στο οποίο παραπέμφθηκαν ως υπαίτιοι της ήττας οκτώ κορυφαία στελέχη της βασιλικής παράταξης: Δ. Γούναρης, Ν. Στράτος, Π. Πρωτοπαπαδάκης, Γ. Μπαλτατζής, Ν. Θεοτόκης, Γ. Χατζηανέστης, Μ. Γούδας και Ξ. Στρατηγός.

·         Το Νοέμβ. 1922 καταδικάστηκαν σε θάνατο και εκτελέστηκαν οι έξι πρώτοι.

**Η συνθήκη της Λοζάνης (1923)**

·         Υπογράφτηκε στις 24 Ιουλίου 1923 στη Λοζάνη της Ελβετίας και προέβλεπε:

Ø  την  αναγνώριση της τουρκικής κυριαρχίας σε Μ. Ασία και Α. Θράκη,

Ø  την παραχώρηση της Ίμβρου και της Τενέδου στην Τουρκία.

·         Στη συνθήκη ενσωματώθηκε ελληνοτουρκική *σύμβαση ανταλλαγής πληθυσμών* (Ιαν. 1923), σύμφωνα με την οποία όλοι οι ορθόδοξοι χριστιανοί της Τουρκίας έπρεπε να μετοικήσουν στην Ελλάδα και όλοι οι μουσουλμάνοι της Ελλάδας στην Τουρκία. Εξαιρέθηκαν:

Ø  το Πατριαρχείο Κωνσταντινουπόλεως και οι Έλληνες της Κωνσταντινούπολης, της Ίμβρου και της Τενέδου,

Ø  οι μουσουλμάνοι της Δ. Θράκης.

**Κοινωνικές και πολιτικές εξελίξεις στην Ελλάδα**

*Το έργο της  επαναστατικής κυβέρνησης:*

·         Προχώρησε στην απαλλοτρίωση και διανομή γαιών σε ακτήμονες.

·         Υιοθέτησε το γρηγοριανό ημερολόγιο.

*Οι εκλογές του 1923:*

·         Η επαναστατική κυβέρνηση παρέδωσε την εξουσία.

·         Στις εκλογές του Δεκ. 1923 συμμετείχαν το *Κόμμα Φιλελευθέρων* του Ελ. Βενιζέλου και η *Δημοκρατική Ένωση* του Αλ. Παπαναστασίου, ενώ τα φιλοβασιλικά κόμματα απείχαν.

·         Ο Γεώργιος Β΄ υποχρεώθηκε να φύγει στο εξωτερικό και αντιβασιλέας ορίστηκε ο Π. Κουντουριώτης.

**Κοινωνικές και πολιτικές εξελίξεις στην Τουρκία**

·         Ο Μουσταφά Κεμάλ έγινε πρόεδρος της Τουρκικής Δημοκρατίας.

·         Έχοντας ως πρότυπο οργάνωσης τα δυτικά κράτη, ο Κεμάλ:

Ø  οργάνωσε συστήματα υγείας και εκπαίδευσης,

Ø  αντικατέστησε το οθωμανικό αλφάβητο με το λατινικό,

Ø  κατάργησε την πολυγαμία,

Ø  παραχώρησε δικαίωμα ψήφου στις γυναίκες,

Ø  απαγόρευσε στους άνδρες να φορούν φέσι και στις γυναίκες φερετζέ,

Ø  επέβαλε τη χρήση οικογενειακών επιθέτων.